SL
C 173/24
Uradni list Evropske unije
15.5.2023
Vprašanje za predhodno odločanje Ali je treba člen 32(2)(c) Direktive 2014/24/EU (1) ob upoštevanju člena 14 PDEU razlagati ozko tako, da se lahko javno naročilo storitev splošnega pomena zaradi skrajne nujnosti odda tudi po postopku s pogajanji brez predhodne objave, če je dogodek za javnega naročnika predvidljiv in če je mogoče okoliščine, na katere se sklicuje in utemeljujejo skrajno nujnost, pripisati javnemu naročniku?
(1)
Direktiva 2014/24/EU Evropskega parlamenta in Sveta z dne 26. februarja 2014 o javnem naročanju in razveljavitvi Direktive 2004/18/ES (UL 2014, L 94, str. 65).
Tožba, vložena 17. marca 2023 – Evropska komisija/Republika Bolgarija (Zadeva C-165/23) (2023/C 173/33) Jezik postopka: bolgarščina Stranki Tožeča stranka: Evropska komisija (zastopnika: Gr.
Koleva in S. Hermes, agenta) Tožena stranka: Republika Bolgarija
Tožbeni razlogi in bistvene trditve Ta zadeva se nanaša na to, da Republika Bolgarija ni izpolnila obveznosti iz člena 13(2) in (5) in člena 14(1) in (2) Uredbe (EU) št.
1143/2014 (1) Evropskega parlamenta in Sveta z dne 22. oktobra 2014 o preprečevanju in obvladovanju vnosa in širjenja invazivnih tujerodnih vrst (v nadaljevanju: Uredba).
V skladu s členom 14(1) Uredbe bi morala Republika Bolgarija do 13. januarja 2018 vzpostaviti sistem nadzora nad invazivnimi tujerodnimi vrstami, ki zadevajo Unijo, ali ga vključiti v že obstoječi sistem, s katerim se za preprečevanje širjenja invazivnih tujerodnih vrst v Unijo ali v njej z raziskavami, spremljanjem ali drugimi postopki zbirajo in evidentirajo podatki o pojavu invazivnih tujerodnih vrst v okolju.
Sistem nadzora bi moral izpolnjevati zahteve iz člena 14(2) Uredbe.
V skladu s členom 13(2) in (5) Uredbe bi morala Republika Bolgarija do 13. julija 2019 pripraviti in izvajati enoten akcijski načrt ali niz akcijskih načrtov in ga/jih brez odlašanja predloži Komisiji.
Republika Bolgarija zgoraj navedenih obveznosti ni izpolnila.
Predlog Tožeča stranka Sodišču predlaga, naj: — ugotovi, da Republika Bolgarija s tem, da ni vzpostavila (oziroma, da ga ni vključila v že obstoječi sistem) sistema nadzora nad invazivnimi tujerodnimi vrstami, ki zadevajo Unijo, ki zajema tudi vse informacije, navedene v členu 14(2), ni izpolnila obveznosti iz člena 14(1) in (2) Uredbe; — ugotovi, da Republika Bolgarija s tem, da ni sprejela in izvajala enotnega akcijskega načrta ali niza akcijskih načrtov ter da ga/jih ni brez odlašanja predložila Komisiji, ni izpolnila obveznosti iz člena 13(2) in (5) Uredbe;